
                         Ügyiratszám: TA/83-5/2025.

ELŐTERJESZTÉS

a Képviselő-testület 2025. február 18-i nyilvános ülésére

Tárgy: 
A Nivegy Kapu Vendégház házirendjének és díjainak elfogadása 
Előterjesztő: 
Gyarmati Kornél polgármester

Előkészítő: 
dr. Varga Viktória jegyző

Tisztelt Képviselő-testület!

Tagyon Község Önkormányzata 2023. júliusa óta üzemelteti a Faluház épületében található Nivegy Kapu Vendégházat. 
A használat szabályairól, valamint a szálláshelyért fizetendő díjakról javaslom az előterjesztés mellékletét képező házirendet elfogadni.

A szálláshely díjai:

1 éjszaka:
 10.000 Ft/fő

2-3 éjszaka:
   8.000 Ft/fő

4 éjszakától:
   6.000 Ft/fő

Az idegenforgalmi adó 400 Ft / fő / éj.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

HATÁROZATI JAVASLAT

Tagyon Község Önkormányzata Képviselő-testülete az önkormányzat tulajdonát képező Tagyon 78. hrsz alatt található Faluházban található és az önkormányzat által üzemeltetett Nivegy Kapu Vendégház házirendjét az abban szereplő díjakkal 2025. március 1. napjától a határozati javaslat 1. melléklete szerint elfogadja. 

Határidő: folyamatos
Felelős: polgármester

Szentantalfa, 2025. február 12.
                   Gyarmati Kornél
           


                      polgármester
     1. melléklet

HÁZIREND

Üdvözöljük a Nivegy Kapu Vendégházban!

Az Ön kellemes pihenése érdekében kérjük, hogy a Vendégház használatba vétele előtt ismerkedjen meg Házirendünkkel. Felhívjuk szíves figyelmét, hogy a Vendégház használatba vételével Ön elismeri és elfogadja annak Házirendjét, valamint kötelezettséget vállal az abban leírtak betartására és felelősséget vállal a Házirend be nem tartása miatt okozott kárért.

A Házirend a Vendégházban tartózkodó valamennyi vendégre vonatkozik. 

1. Bejelentkezés

Az idegenforgalmi adó adminisztrálása céljából minden vendégünket bejelentjük az NTAK (Nemzeti Turisztikai Adatszolgáltató Központ) rendszerébe, amihez személyi igazolvány vagy útlevél szükséges.

2. Szállásdíj

1 éjszaka:
 10.000 Ft/fő

2-3 éjszaka:
   8.000 Ft/fő

4 éjszakától:
   6.000 Ft/fő

Az idegenforgalmi adó 400 Ft / fő / éj.

3. Felelősségvállalás

A Vendégház nem rendeltetésszerű használatából, illetve a házirend megszegéséből származó károkért a vendégek anyagi felelősséggel tartoznak. A vendégek vagyontárgyaiért a házigazda felelősséget nem vállal! A Vendégház területére behozott személyes tárgyakért felelősséget nem vállalunk. A vendég köteles vigyázni személyes holmijára és értékeire. Ez a felelősség a tulajdonost nem terheli. A Vendégházhoz tartozó eszközöket annak területéről még ideiglenesen sem lehet elvinni.

4. Általános szabályok

A Vendégházban este 22 óra és reggel 7 óra között hangoskodni, erős zajjal járó tevékenységet folytatni szigorúan tilos.

5. Szállás

Az érkezés napján a házat vendégeink 14.00 órától foglalják el, illetve azokat a kijelentkezés napján 10:00 óráig hagyják el. A megadott érkezési és távozási időpontban a szálláshely képviselője minden esetben jelen van.

6. Dohányzás

Az épületben dohányozni, valamint elektromos cigarettát, füstölőt használni TILOS! Az épületen kívül dohányzásra kijelölt hely van, szíveskedjenek a dohányzást erre a helyre korlátozni, a hamutartót használni!

7. Wi-Fi

A Vendégházban wi-fi rendszer üzemel, amelynek használata térítésmentes. A wi-fi csatlakozás jelszóval védett.

Hálózat neve: Nivegy-kapu Jelszó: 80856870

A wi-fi folyamatos, megszakítás nélküli működését és elérhetőségét nem garantáljuk. A wi-fi használata során vagy következtében a vendég készülékében vagy annak tartalmában keletkezett közvetlen vagy közvetett károkért a szállásadó nem vállal felelősséget. A szolgáltatást a vendég a saját felelősségére és kockázatára veheti igénybe.

8. Háziállat

Kérjük, háziállatot ne hozzanak a Vendégházba!

9. Parkolás

Az épület közvetlen környezetében megoldott.

10. Berendezési tárgyak használata

A Vendégházhoz fürdőszoba, WC, valamint egyszerűbb ételek, italok elkészítéséhez konyha és konyhai berendezések, eszközök használata tartozik. Azért, hogy később mások is zavartalanul pihenhessenek vendégházunkban kérjük, gondosan bánjanak a berendezéssel, azokat használják rendeltetésszerűen.

Kérjük ügyeljenek a rendre és a tisztaságra. Elutazáskor ne hagyjanak maguk után mosatlan edényt, illetve szemetet.

A vendég az esetleges károkért és hiányokért anyagi felelősséggel tartozik. Amennyiben a tartózkodás alatt a bútorokat és berendezési tárgyakat áthelyezik, úgy távozáskor ezt kérnénk visszarendezni.

11. Takarítás

Érkezéskor a Vendégház tiszta, kitakarított állapotban fogadja a vendégeket. Távozáskor a vendégeknek nem kell kitakarítaniuk, arról a Vendégház gondoskodik. Ugyanakkor kérjük, hogy a Vendégházban történő tartózkodás ideje alatt is ügyeljenek a rendre és tisztaságra.

Egy hétnél hosszabb tartózkodás esetén az ágyneműket cseréljük, a vendégházat kitakarítjuk.

12. Szemét elhelyezése

A háztartási szemét gyűjtése a konyhában található szemetesben lehetséges. Ha ezek megtelnének az Önök itt tartózkodása alatt, kérjük, ürítsék ki azt a Vendégház mellett található nagy kukába.

Újabb szemeteszsák a mosogató alatt a konyhában található.

Kérjük az illemhelyiségekben elhelyezett szemetesekbe, csak és kizárólag az ott keletkezett hulladékot dobják.

13. Fűtés

A Vendégház saját gázkazánnal rendelkezik, amely a szobákban található radiátorokon szobánként szabályozhatóak.

14. Étkezés

A Vendégház egyszerű ételek elkészítésére alkalmas eszközökkel felszerelt étkezős konyhával rendelkezik, kérjük étkezésre ezt a helyiséget használni. A mikrohullámú sütőbe ne tegyenek be fémet tartalmazó tárgyat! Kérjük kedves vendégeinket, hogy távozás előtt a használt edényeket szíveskedjenek elmosni és a hűtőszekrényből a romlandó ételeket eltávolítani.

15. Tűz- és balesetvédelem

A szálláshelyen gyúlékony, robbanásveszélyes anyagot tárolni, hibás és balesetveszélyes elektromos készüléket üzemeltetni tilos. A Vendégház tűzvédelmi szabályzatát minden vendégnek be kell tartani! A vendég tűz esetén köteles a szobában kihelyezett menekülési útvonalat, illetve a helyszínre érkező tűzoltók utasításait követni. Tűz esetén a vendég köteles haladéktalanul riasztani a szállásadót. Tűzoltó palackok a vendégházház folyosóin, szintenként találhatók. Zavartalan pihenésük érdekében kérjük, fokozottan ügyeljenek a balesetveszélyes helyzetek elkerülésére!

Különösen óvják a gyerekeket!

Balesetről, vagy egyéb rendkívüli eseményről a szálláshely tulajdonosát a legrövidebb időn belül tájékoztatni kell a nap bármely szakában a következő telefonszámon:

Kemendy Károlyné
+36 30 517 5344  0-24 óra

Kellemes kikapcsolódást és jó pihenést kívánunk!

16. Jelen szabályzat 2025. március 1. napjától érvényes.
Tagyon, 2025. március 1.








Tagyon Község Önkormányzata

